stanford-oval/wikipedia huggingface dataset:
Stig Wetzell
Doping-tapaus

Wetzell antoi positiivisen doping-näytteen Suomessa pelatuissa MM-kisoissa 1974. Suomi oli voittanut Tšekkoslovakian maalein 5–2. Wetzell arvottiin ottelun jälkeen toistamiseen turnauksen aikana doping-testiin. Wetzellin näytteestä löytyi jälkiä efedriinistä. Suomi tuomittiin hävinneeksi Tšekkoslovakialle 5–0 ja Wetzell suljettiin kisoista. Suomi olisi voittanut ilman efedriinikäryä pronssia ja ottanut näin historian ensimmäisen jääkiekon MM-kisamitalin. Suomi jäi kuitenkin neljänneksi menetettyään Tšekkoslovakia-ottelun pisteet.
Wetzellin doping-tapaus herätti huomattavasti keskustelua. Wetzell vakuutti syyttömyyttään ja jopa salaliittoteoriat valtasivat alaa; käryä seliteltiin jopa banaanien ja purukumin syönnillä. Joka tapauksessa testaaminen oli vielä tuolloin alkutaipaleellaan, ja testiolosuhteet olivat hieman epäselvät. Pelaajat pitivät testaamista lähinnä mahdollisuutena juoda kaljaa ottelun jälkeen. Joukkuekavereiden mielestä Wetzell oli syytön. Joukkue onnistui hankkimaan MM-kisoista luvatut pinnarahat kolmannen sijan mukaan, mutta Wetzellille ei maksettu mitään.
Suomen Jääkiekkoliitto asetti Wetzellin seuraavalle kaudelle kansainväliseen kilpailukieltoon, vaikka tämä ei ollut tarpeen, sillä Kansainvälinen Jääkiekkoliitto oli jo antanut tarvittavan tuomion kisoista sulkemisella. Vasta syksyllä 2003 liitto antoi Wetzellille "synninpäästön", sillä tuolloin hänelle maksettiin luvatut pinnarahat korkojen kera ja hänet aateloitiin jääkiekkoleijonaksi.
Saavutukset ja palkinnot

3 Suomen mestaruutta (1974, 1980, 1983)
3 SM-hopeaa ja 1 -pronssi
HIFK on jäädyttänyt Wetzellin pelinumeron 1
Suomen Jääkiekkoleijona #145
Wheatstonen silta

Wheatstonen silta
Wheatstonen silta on sähkötekniikassa menetelmä vastuksen resistanssin määrittämiseksi. Menetelmän keksi Samuel Hunter Christien vuonna 1833. Menetelmän parannetun version teki myöhemmin tunnetuksi Charles Wheatstone vuonna 1843.
Rakenne

Wheatstonen siltakytkennässä on tutkittava komponentti, sekä kolme muuta vastusta joiden resistanssit tunnetaan, galvanometri ja virtalähde. Yksi tunnetuista resistansseista voidaan säätää siten, että galvanometri näyttää nollaa.
Tuntemattoman vastuksen määritys

Kuvassa  R_{x} on tuntematon resistanssi, joka halutaan määrittää. Resistanssit  R_{1},  R_{2} ja  R_{3} ovat tunnettuja sekä lisäksi resistanssia  R_{2} voidaan säätää. Tämän arvoa säädetään, kunnes kuvan pisteiden D ja B välillä ei ole enää jännite-eroa ja näin niiden välillä ei kulje virtaa.
Kun pisteiden B ja D välillä ei kulje virtaa, niin Kirchhoffin lain mukaisesti voidaan päätellä, että sama virta  I_{1} kulkee sekä vastuksen  R_{1} että vastuksen  R_{2} kautta. Samoin virta  I_{3} kulkee sekä vastuksen  R_{3} että vastuksen  R_{x} kautta.
Jännitelähteen positiivisen navan ja pisteen D välinen jännite-ero  V_{AD} on sama kuin positiivisen navan ja pisteen B jännite-ero  V_{AB}, mistä saadaan yhtälö
Vastaavasti jännitelähteen negatiivisen navan ja pisteen D jännite-ero  V_{CD} on sama kuin negatiivisen navan ja pisteen B välinen jännite-ero  V_{CB}, joten
Tuntemattoman vastuksen arvoksi saadaan
Piirin haarojen välinen nollavirta voidaan todeta käyttämällä herkkää galvanometriä.
Wetzikon

| Wetzikon |
| --- | --- |
 Wetzikon sijaitsee Pfäffikerseen eteläpuolella.
 vaakuna

 Koordinaatit: 47°19′N, 8°48′E 
Valtio:   Sveitsi
Kantoni:  Zürich
Hallintoalue (Bezirk):  Hinwil
Pinta-ala:  
 – Kokonaispinta-ala:  16,73 km²
Korkeus:  515–740 m
Väkiluku (31.12.2015):  24 407
 – Väestötiheys:  1 459 as./km²
 
 www.wetzikon.ch 
Infobox OKVirheellinen NIMI-arvo: 
Wetzikon on kaupunki Zürichin kantonissa Koillis-Sveitsissä. Kaupungin asukasluku on runsaat 24 000 ja pinta-ala 16,7 neliökilometriä.
Maantiede

Wetzikon sijaitsee kumpuilevassa Mittellandissa pari kymmentä kilometriä Zürichistä kaakkoon.
Liikenne

Wetzikonista on rautatieyhteys neljään suuntaa: luoteeseen kohti Dübendorfia, pohjoiseen Winterthurin suuntaan, kaakkoon Hinwiliin sekä etelään Rapperswiliin.
Aiheesta muualla

Kuvia tai muita tiedostoja aiheesta Wetzikon Wikimedia Commonsissa
Hauser, Claire: Wetzikon (Sveitsin historiallisen tietosanakirjan web-sivut) Historisches Lexikon der Schweiz (HLS).  11.11.2014. Bern:  Stiftung HLS. (saksaksi), (ranskaksi), (italiaksi)
| n k Zürichin kantonin hallintoalueet ja kunnat |
| --- | --- |
Hallintoalue (saks. Bezirk) ja kunnat (162 kpl, 1.1.2019–)
 Affoltern: Aeugst am Albis • Affoltern am Albis • Bonstetten • Hausen am Albis • Hedingen • Kappel am Albis • Knonau • Maschwanden • Mettmenstetten • Obfelden • Ottenbach • Rifferswil • Stallikon • Wettswil-am-Albis
 Andelfingen: Adlikon • Andelfingen • Benken • Berg am Irchel • Buch am Irchel • Dachsen • Dorf • Feuerthalen  • Flaach • Flurlingen • Henggart • Humlikon • Kleinandelfingen • Laufen-Uhwiesen • Marthalen • Ossingen •  Rheinau • Stammheim • Thalheim an der Thur • Trüllikon • Truttikon • Volken
 Bülach: Bachenbülach • Bassersdorf • Bülach • Dietlikon • Eglisau • Embrach • Freienstein-Teufen • Glattfelden • Hochfelden • Höri • Hüntwangen • Kloten • Lufingen • Nürensdorf • Oberembrach • Opfikon • Rafz • Rorbas • Wallisellen • Wasterkingen •  Wil • Winkel
 Dielsdorf: Bachs • Boppelsen •  Buchs • Dällikon • Dänikon • Dielsdorf • Hüttikon • Neerach • Niederglatt • Niederhasli • Niederweningen • Oberglatt • Oberweningen • Otelfingen • Regensberg • Regensdorf • Rümlang • Schleinikon • Schöfflisdorf • Stadel  • Steinmaur • Weiach
 Dietikon: Aesch • Birmensdorf • Dietikon • Geroldswil • Oberengstringen • Oetwil an der Limmat • Schlieren • Uitikon • Unterengstringen • Urdorf • Weiningen
 Hinwil: Bäretswil • Bubikon • Dürnten • Fischenthal • Gossau • Grüningen • Hinwil • Rüti • Seegräben • Wald • Wetzikon
 Horgen: Adliswil • Horgen •  Kilchberg • Langnau am Albis • Oberrieden • Richterswil • Rüschlikon • Thalwil • Wädenswil
 Meilen: Erlenbach • Herrliberg • Hombrechtikon • Küsnacht • Männedorf • Meilen • Oetwil am See • Stäfa • Uetikon am See • Zollikon • Zumikon
 Pfäffikon: Bauma • Fehraltorf • Hittnau • Illnau-Effretikon •  Lindau • Pfäffikon • Russikon • Weisslingen • Wila • Wildberg
 Uster: Dübendorf •  Egg • Fällanden • Greifensee • Maur • Mönchaltorf • Schwerzenbach • Uster • Volketswil • Wangen-Brüttisellen
 Winterthur: Altikon • Brütten • Dägerlen • Dättlikon • Dinhard • Elgg • Ellikon an der Thur • Elsau • Hagenbuch • Hettlingen • Hofstetten • Neftenbach • Pfungen • Rickenbach • Schlatt • Seuzach • Turbenthal • Wiesendangen • Winterthur • Zell
 Zürich: Zürich
Wickes-luokka

| Wickes-luokka |
| --- | --- |


Tekniset tiedot
Uppouma:  1 154 t (kuiva) 1 247 t (kuormattu)
Pituus:  95,82 m
Leveys:  9,43 m
Syväys:  2,74 m
Koneteho:  24 610 hv
Nopeus:  35,3 solmua
Miehistöä:  100
Aseistus
Meritorjunta:  4 x 4"/L50 -tykkiä 12 x 21" torpedoputkea
Ilmatorjunta:  1 x 3" ilmatorjuntatykki
Wickes-luokka oli Yhdysvaltain laivaston hävittäjäluokka, jonka satayksitoista (DD-75 - DD-185) alusta valmistuivat 1917-1921.
Edeltäneen Caldwell-luokan kanssa ja seuranneen Clemson-luokan kanssa luokka muodosti niin sanotun nelipiippuisten (engl. four-stack) alusten sarjan. Luokan aluksista valmistui ennen ensimmäisen maailmansodan päättymistä vain muutama. Osa aluksista romutettiin 1930-luvulla, mutta loput palvelivat toisessa maailmansodassa. Pääosa muutettiin muihin tehtäviin ja osa luovutettiin saattajiksi Britannian kuninkaalliselle laivastolle. Kaikki luokan jäljellä olevat alukset romutettiin pian toisen maailmansodan päätyttyä.
Alukset

Ensimmäiset viisikymmentä tilattiin osana vuoden 1916 laivasto-ohjelmaa.
Michelle Wiki

| Mitalit | Mitalit | Mitalit |  |
| --- | --- | --- | --- |
|  Michelle Wiki 2022 |  Michelle Wiki 2022 |  Michelle Wiki 2022 |  |
Maa:   Sveitsi
Naisten salibandy
| MM-kilpailut  | MM-kilpailut  | MM-kilpailut  |  |
|  Hopeaa | Neuchâtel 2019 |  |  |
|  Pronssia | Brno ja Ostrava 2013 |  |  |
|  Pronssia | Tampere 2015 |  |  |
|  Pronssia | Bratislava 2017 |  |  |
|  Pronssia | Uppsala 2021 |  |  |
Michelle Wiki (s. 23. lokakuuta 1989) on sveitsiläinen salibandyn pelaaja, pelipaikaltaan hyökkääjä. Hän on edustanut Sveitsin maajoukkuetta kuusissa MM-kilpailuissa vuodesta 2011 alkaen.. Hän on saavuttanut MM-hopeaa Neuchâtelin kotikisoissa 2019 sekä MM-pronssia Brnossa ja Ostravassa 2013, Tampereella 2015, Bratislavassa 2017 ja Uppsalassa 2021. Vuoden 2019 MM-kisojen välieräottelussa Tšekkiä vastaan Sveitsi oli varsinaisen peliajan puolivälissä tappiolla maalein 0–5 ja vielä yhdeksän minuuttia ennen kolmannen erän loppua maalein 1–6, mutta Wiki tasoitti viimeisellä minuutilla tilanteeksi 6–6 ja teki jatkoajalla voittomaalin.
Wiki on kotimaansa lisäksi pelannut Ruotsissa, jossa hän on edustanut FBC Uppsalaa, KAIS Moraa ja kaudella 2021–2022 IK Sirius IBK:ta. Hänet on valittu Sveitsin liigan arvokkaimmaksi pelaajaksi kaudella 2015–2016 ja kaudella 2020–2021.
John Wheeler

| John Wheeler |
| --- | --- |
 John Wheeler vuonna 1985.
Henkilötiedot
Syntynyt: 9. huhtikuuta 1911 Jacksonville, Florida
Kuollut: 13. huhtikuuta 2008 (97 vuotta) Hightstown, New Jersey
Koulutus ja ura
Väitöstyön ohjaaja:  Karl Herzfeld
Oppilaat:  Jacob Bekenstein, Masami Wakano, Richard Feynman, Hugh Everett, Kip Thorne ja W. G. Unruh (käännä suomeksi)
Tutkimusalue:  Fysiikka
Palkinnot:  Albert Einstein -palkinto (1965) Franklin-mitali (1969)
John Archibald Wheeler (9. heinäkuuta 1911 Jacksonville, Florida – 13. huhtikuuta 2008 Hightstown, New Jersey) oli yhdysvaltalainen teoreettisen fysiikan professori Princetonin yliopistosta.
Wheeler käytti ensimmäisenä termejä musta aukko, informaatiofysiikkalähde?, madonreikä, kvanttivaahto ja monimaailma. Musta aukko ei kuitenkaan ole hänen oma keksintönsä, vaan hän nappasi sen yleisöltä avaruusalan kokouksessa 1967.
Wheeler oli mukana kehittelemässä atomipommia 1940-luvun alussa Manhattan-hankkeessa ja ohjasi Hugh Everettin väitöskirjan. Häntä pidetään ydinfissioteorian tärkeänä kehittäjänä. Hän oli myös ajattelija, joka pohti elämän perimmäisiä kysymyksiä. Hänen väitöskirjansa Johns Hopkinsin yliopistossa käsitteli heliumkaasuja.
Teokset

Misner, Charles W. & Thorne, Kip S. & Wheeler, John Archibald: Gravitation.  San Francisco:  W. H. Freeman, 1973.  ISBN 978-0-7167-0344-0
Aiheesta muualla

New York Times (vaatii kirjautumisen)
Kuvia tai muita tiedostoja aiheesta John Wheeler Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii  MathSciNet  Mathematics Genealogy Project  Scopus  zbMATH 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  SNAC  IdRef
Kenneth Wiesner

| Mitalit | Mitalit | Mitalit |  |
| --- | --- | --- | --- |
|  Wiesner Helsingin kesäolympialaisissa 1952. |  Wiesner Helsingin kesäolympialaisissa 1952. |  Wiesner Helsingin kesäolympialaisissa 1952. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | korkeushyppy |  |
Kenneth George ”Ken” Wiesner (17. helmikuuta 1925 Milwaukee, Wisconsin – 20. maaliskuuta 2019 Minocqua, Wisconsin) oli yhdysvaltalainen korkeushyppääjä ja olympiamitalisti.
Wiesner saavutti korkeushypyssä olympiahopeaa Helsingissä 1952 tuloksella 201 cm. Hänen lisäkseen vain hänen maanmiehensä Walter Davis ylitti kaksi metriä päästen vielä kolme senttimetriä Wiesneriä korkeammalta. Vuonna 1953 Wiesner rikkoi sisäratojen maailmanennätyksen kolmesti. Wiesner kuoli 94-vuotiaana 20. maaliskuuta 2019.
Aiheesta muualla

Kuvia tai muita tiedostoja aiheesta Kenneth Wiesner Wikimedia Commonsissa
Kenneth Wiesner Kansainvälinen olympiakomitea. (englanniksi)
| --- | --- |
Auktoriteettitunnisteet: Henkilöt :  Tilastopaja 🔒
What’s Happening?!!

| What’s Happening?!! Madame George |
| --- | --- | --- |

Studioalbumin tiedot
 Äänitetty : kevät 1977
 Julkaistu: heinäkuu 1977
 Formaatti: LP, C-kasetti, CD
 Tyylilaji: funk
 Kesto: 36.00 57.01 (CD)
 Levy-yhtiö: Love Records
What’s Happening?!! on Madame George -yhtyeen studioalbumi vuodelta 1977.
Albumi oli ensimmäinen, joka levytettiin keväällä 1977 valmistuneella Love-studiolla. Kappaleet ovat säveltäneet yhtyeen kitaristi Jukka Orma sekä Jim Pembroke (”Revolution & Roller”) ja Dave Lindholm (”So Alone”). Lisäksi mukana on lainamateriaalia Bad Companylta ja Mallardilta. Yhtyettä avustivat taustalaulajat Maarit Hurmerinta, Muska Babitzin ja Anna Babitzin, kosketinsoittajat Jukka Gustavson ja Heikki Hiekkala sekä puhallinsoittajat Pekka Pöyry ja Eero Koivistoinen (saksofonit) ja Markku Johansson ja Simon Salminen (trumpetit). Kappaleen ”You Did It to Me” laulaa solisti Kojon sijaan rumpali Billy Carson.
Albumi sai hyvää palautetta kriitikoilta, mutta ei juurikaan kaupallista menestystä.
Vuonna 1999 albumista julkaistiin bonuskappaleilla varustettu CD-painos.
Kappaleet

Kaikki kappaleet sovittanut Madame George.
Revolution & Roller – 3.05 (säv. Jim Pembroke)
If It Ain’t Got Feelin’ – 5.07 (säv. Jukka Orma)
Watcha Gonna Do Today – 4.42 (säv. Anthony Williams, Ben Sidran)
Movin On – 3.05 (säv. Mick Ralphs)
Talkin Trash – 4.24 (säv. Betty Davis)
Back on the Pavement – 3.04 (säv. Bill Harkleroad, David Wagstaff)
You Did It to Me – 3.52 (säv. Al Cleveland, Tony Newton)
So Alone – 3.02 (säv. Dave Lindholm)
You... Yeah... – 5.39 (säv. Orma)
CD:n bonuskappaleet
Feelins’ – 3.21 (säv. Davis)
I’m a Man – 2.32 (säv. LaLomie Washburn)
Kojo: It’s My Life – 4.22 (säv. Carl D’Errico, Roger Atkins)
Kojo: Hard Luck Story – 4.18 (säv. Pembroke, Kojo)
Kojo: I’ll Go Crazy – 3.15 (säv. James Brown)
Kojo: Red, Hot, White’n Blue – 3.13 (säv. Pembroke, Kojo)
Kokoonpano

Kojo – laulu
Jukka Orma – kitara
Janne Brunberg – basso
Billy Carson – rummut ja lyömäsoittimet, laulu (kappale ”You Did It to Me”)
Aiheesta muualla

What’s Happening?!! Discogsissa. (englanniksi)
West Point

| West Point> United States Military Academy |
| --- | --- |
 Yliopiston vaakuna
Perustettu:  1802
Tyyppi:  sotilasakatemia
Dekaani:  Shane Reeves
Henkilökunta:  5 000
Opiskelijoita:  4 594 (2021)
Sijainti:   Orangen piirikunta, New York  USA
Sivusto:  https://www.westpoint.edu
West Point eli United States Military Academy (USMA) on Yhdysvaltojen asevoimien sotilasakatemia. Se sijaitsee Orangen piirikunnassa New Yorkin osavaltiossa 80 kilometriä New Yorkin kaupungista pohjoiseen, Hudsonjoen länsirannalla, ja käsittää 6 000 hehtaaria.
Akatemian yhteydessä toimii vuodelta 1910 peräisin oleva kappeli, jossa eri uskontokunnat voivat järjestää uskonnollisia menojaan sovittuina aikoina.
Historia

West Point perustettiin 16. maaliskuuta 1802, kun siellä aloitti viisi upseeria ja 10 kadettia, jotka olivat aselajiltaan pioneereja.
Paikka on entinen armeijan tukikohta Yhdysvaltain vapaussodan ajalta. Vaikka siellä on ollut sotilaallista toimintaa vuodesta 1778 lähtien Yhdysvaltain liittovaltio ei omistanut maata, jolla akatemia sijaitsee, vuoteen 1790 asti, jolloin valtionvarainministeri Alexander Hamilton osti maat hieman reilulla 11 000 dollarilla.
Ensimmäinen afroamerikkalainen upseeri valmistui West Pointista vuonna 1877. Naiset ovat saaneet opiskella West Pointissa vuodesta 1976 alkaen.
Opiskelu ja organisaatio

Akatemiasta valmistuu kaikkien aselajien upseereita eri puolustushaaroihin. Peruskoulutus kestää neljä vuotta. Syksyllä 2021 kadetteja oli 4 594. Henkilökuntaa on kaiken kaikkiaan 5 000. Näiden lisäksi akatemiassa on noin 1 200 ammattisotilasta.
Akatemian dekaanina toimii prikaatikenraali Shane Reeves, joka aloitti virassa kesäkuussa 2021.
West Point jakautuu 15 tiedekuntaan:
Käyttäytymistieteiden ja johtamisen tiedekunta
Kemian ja eloperäisten tieteiden tiedekunta
Rakennustekniikan ja mekaniikan tiedekunta
Sähkötekniikan ja tietojenkäsittelytieteiden tiedekunta
Englannin kielen ja filosofian tiedekunta
Vieraiden kielten tiedekunta
Maantieteen ja ympäristötekniikan tiedekunta
Historian tiedekunta
Oikeustieteellinen tiedekunta
Matematiikan tiedekunta
Fysiikan ja ydintekniikan tiedekunta
Sosiaalitieteiden tiedekunta
Konetekniikan tiedekunta
Puolustus- ja strategiaopinnot
Kinesiologian tiedekunta
Tunnettuja valmistuneita

Jefferson Davis (1828) Konfederaation presidentti (1861–1865)
Ulysses S. Grant (1843) kenraali, Yhdysvaltain presidentti
Douglas MacArthur (1903) kenraali
George S. Patton (1909) kenraali
Dwight Eisenhower (1915) kenraali, Yhdysvaltain presidentti
Omar Bradley (1915) kenraali
Anastasio Somoza Debayle (1946) Nicaraguan presidentti (1967–72, 1974–79)
Fidel V. Ramos (1950) Filippiinien presidentti (1992–1998)
Buzz Aldrin, (1951), eversti, astronautti
Mike Krzyzewski (1969), koripallovalmentaja
H. Norman Schwarzkopf (1956), kenraali, liittouman asevoimien ylipäällikkö Persianlahden sodassa 1990–91
Ensimmäinen West Pointista valmistunut ulkomainen naiskadetti ja toistaiseksi ainoa suomalainen on Hanna Parikka, joka valmistui 1996. Sittemmin hän on toiminut Puolustusvoimien siviilivirassa.
Ensimmäinen suomalaissyntyinen oli vuonna 1963 valmistunut Vesa Alakulppi (23. huhtikuuta 1941 Rovaniemi – 14. toukokuuta 1968 Gia Dinh, Etelä-Vietnam). Alakulppi kaatui kapteenina Vietnamin sodassa.
Galleria

West Pointin uniformu 1880-luvulta
Luokkaopetusta 1920-luvulla
Ilmakuva akatemian keskuskampus etelästä katsottuna vuodelta 2002
Kappeli
Aiheesta muualla

Wikimedia Commonsissa on kuvia tai muita tiedostoja aiheesta .
West Pointin kotisivut (englanniksi)
The Voice of Finland (1. tuotantokausi)

| The Voice of Finland (1>  tuotantokausi) |
| --- | --- |
 

 
Alkuperämaa:  Suomi
Esittäminen
Verkko:  Nelonen
Ensimmäinen esitys:  2011-12-3030. joulukuuta 2011
Viimeinen esitys:  2012-04-2020. huhtikuuta 2012
Kaudet
 Seuraava → The Voice of Finland (2. tuotantokausi)
The Voice of Finlandin ensimmäinen tuotantokausi alkoi Nelosella 30. joulukuuta 2011 ja päättyi 20. huhtikuuta 2012 järjestettyyn finaaliin. Online-koelaulut järjestettiin elo–lokakuussa 2011. Ohjelmaa juonsivat Axl Smith ja backstage-toimittajana suorissa lähetyksissä toiminut Kristiina Komulainen.
Ohjelman neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe. Finaalissa toisensa kohtasivat Jesse Kaikuranta, Kim Koskinen, Saara Aalto ja Mikko Sipola, joista voittajaksi selviytyi Mikko Sipola.
Kaikki jaksot

| Jakso | Esityspäivä | Esityspäivä | Kello | Katsojaluvut | Tapahtumat |
| --- | --- | --- | --- | --- | --- |
| 1 | pe | 30.12.2011 | 20.00–21.25 | 819 000 | Ääni ratkaisee, osa 1 |
| 2 | pe | 6.1.2012 | 20.00–21.25 | 713 000 | Ääni ratkaisee, osa 2 |
| 3 | pe | 13.1.2012 | 20.00–21.25 | 568 000 | Ääni ratkaisee, osa 3 |
| 4 | pe | 20.1.2012 | 20.00–21.25 | 509 000 | Ääni ratkaisee, osa 4 |
| 5 | pe | 27.1.2012 | 20.00–21.25 | 574 000 | Ääni ratkaisee, osa 5 |
| 6 | pe | 3.2.2012 | 20.00–21.25 | 638 000 | Ääni ratkaisee, osa 6 |
| + | ti–pe | 7.–10.2.2012 | 11.00–11.30 | Radio Aalto | Villi kortti |
| 7 | pe | 10.2.2012 | 20.00–21.25 | 768 000 | Kaksintaistelu, osa 1 |
| 8 | pe | 17.2.2012 | 20.00–21.25 | 774 000 | Kaksintaistelu, osa 2 |
| 9 | pe | 24.2.2012 | 20.00–21.25 | 702 000 | Kaksintaistelu, osa 3 |
| 10 | pe | 2.3.2012 | 20.00–21.25 | 651 000 | Kaksintaistelu, osa 4 |
| 11 | pe | 9.3.2012 | 20.00–21.55 | 642 000 | 1. suora lähetys Lauri Tähkän ja Michael Monroen kilpailijat esiintyvät. Katsojat äänestävät molemmista joukkueista kaksi jatkoon, minkä lisäksi kumpikin tähtivalmentaja päättää vielä kaksi jatkoonpääsijää. |
| 12 | pe | 16.3.2012 | 20.00–21.55 | 648 000 | 2. suora lähetys Paula Koivuniemen ja Elastisen kilpailijat esiintyvät. Katsojat äänestävät molemmista joukkueista kaksi jatkoon, minkä lisäksi kumpikin tähtivalmentaja päättää vielä kaksi jatkoonpääsijää. |
| 13 | pe | 23.3.2012 | 20.00–21.55 | 629 000 | 3. suora lähetys Lauri Tähkän ja Michael Monroen kilpailijat esiintyvät. Katsojat äänestävät molemmista joukkueista yhden jatkoon, minkä lisäksi kumpikin tähtivalmentaja päättää vielä kaksi jatkoonpääsijää. |
| 14 | pe | 30.3.2012 | 20.00–21.55 | 631 000 | 4. suora lähetys Paula Koivuniemen ja Elastisen kilpailijat esiintyvät. Katsojat äänestävät molemmista joukkueista yhden jatkoon, minkä lisäksi kumpikin tähtivalmentaja päättää vielä kaksi jatkoonpääsijää. |
| 15 | pe | 6.4.2012 | 20.00–21.55 | 644 000 | 5. suora lähetys Kaikki kilpailijat esiintyvät. Katsojat äänestävät jokaisesta joukkueista yhden jatkoon, minkä lisäksi jokainen tähtivalmentaja päättää vielä yhden jatkoonpääsijän. |
| 16 | pe | 13.4.2012 | 20.00–21.55 | 664 000 | Suora semifinaalilähetys |
| 17 | pe | 20.4.2012 | 20.00–21.55 | 792 000 | Suora finaalilähetys Jokaisen tähtivalmentajan joukkueessa on jäljellä enää yksi kilpailija, joista valitaan katsojien äänten perusteella kilpailun voittaja. |
Ääni ratkaisee > Jakso 1 (30.12.2011)

| 0 | 1 | 2 | 3 | 4 |
| --- | --- | --- | --- | --- |
| Selitykset |   Valmentaja painoi "I WANT YOU" -nappia |     Kukaan valmentaja ei painanut "I WANT YOU" -nappia eli kilpailija ei ole jatkossa |     Kilpailija sijoittui tämän valmentajan joukkueeseen (kukaan muu valmentaja ei valinnut kilpailijaa) |     Kilpailija valitsi tämän valmentajan joukkueen |
| Järjestys | Kilpailija | Kilpailija | Video | Kappale | Kilpailijoiden ja valmentajien valinnat> Elastinen | Kilpailijoiden ja valmentajien valinnat> Lauri | Kilpailijoiden ja valmentajien valinnat> Paula | Kilpailijoiden ja valmentajien valinnat> Michael |
| --- | --- | --- | --- | --- | --- | --- | --- | --- |
| 1 | Mia Tuuli | 34, Jyväskylä |  | "Tuo tumma nainen" | — | — | — | — |
| 2 | Lauri Mikkola | 22, Helsinki |  | "Ain't No Sunshine" |  | — | — | — |
| 3 | Riina Heikkinen | 34, Helsinki |  | "Firework" | — | — | — | — |
| 4 | Karoliina Kallio | 32, Helsinki |  | "Alone" |  |  | — | — |
| 5 | Ilmo Ylinärä | 25, Oulu/Helsinki |  | "It's a Man's World" | — | — | — | — |
| 6 | Toni Eurasto | 31, Kotka |  | "Hallelujah" |  |  |  |  |
| 7 | Fatou Haidara | 21, Helsinki | Ei videota | "Empire State of Mind" | — | — | — | — |
| 8 | Selja Felin | 20, Espoo |  | "Smile" |  |  |  |  |
| 9 | Krista Siegfrids | 26, Helsinki/Kaskinen |  | "You Shook Me All Night Long" |  |  |  |  |
| 10 | Mikko Herranen | 35, Otava/Helsinki |  | "Easy" |  | — |  |  |
Ääni ratkaisee > Jakso 2 (6.1.2012)

| 0 | 1 | 2 | 3 | 4 |
| --- | --- | --- | --- | --- |
| Selitykset |   Valmentaja painoi "I WANT YOU" -nappia |     Kukaan valmentaja ei painanut "I WANT YOU" -nappia eli kilpailija ei ole jatkossa |     Kilpailija sijoittui tämän valmentajan joukkueeseen (kukaan muu valmentaja ei valinnut kilpailijaa) |     Kilpailija valitsi tämän valmentajan joukkueen |
| Järjestys | Kilpailija | Kilpailija | Video | Kappale | Kilpailijoiden ja valmentajien valinnat> Elastinen | Kilpailijoiden ja valmentajien valinnat> Lauri | Kilpailijoiden ja valmentajien valinnat> Paula | Kilpailijoiden ja valmentajien valinnat> Michael |
| --- | --- | --- | --- | --- | --- | --- | --- | --- |
| 1 | Henrika Ignatius | 22, Helsinki |  | "On the Radio" |  |  |  |  |
| 2 | Lotta Svartsjö | 31, Turku |  | "Can't Take My Eyes off You" | — | — | — | — |
| 3 | Nelli Petro | 21, Jyväskylä |  | "Rolling in the Deep" |  | — |  | — |
| 4 | Ville Pyykönen | 22, Ikaalinen |  | "Silta yli synkän virran" | — | — | — | — |
| 5 | Sanna Säntti | 21, Ikaalinen/Kurikka |  | "Pettävällä jäällä" | — |  | — | — |
| 6 | Weera Suonmaa | 27, Ylämylly |  | "Fool" | — | — | — | — |
| 7 | Toni Hiltunen | 24, Helsinki |  | "You've Got a Friend" | — |  | — |  |
| 8 | Niklas Grönholm | 35, Veikkola |  | "Your Song" | — | — | — | — |
| 9 | Sari Hurme | 35, Turku |  | "The Best" | — | — | — | — |
| 10 | Mia Renwall | 31, Helsinki |  | "Someone Like You" | — |  |  | — |
| 11 | Mikko Sipola | 33, Tammisaari |  | "I Don't Want to Be" |  |  |  |  |